PM मोदी के अनुरोध पर 850 भारतीय कैदियों को रिहा करेगा सऊदी अरब, प्रिंस सलमान ने की घोषणा  
सऊदी के जेलों में बंद 850 भारतीय कैदी होंगे रिहा
मोदी के अनुरोध पर सऊदी के युवराज ने की घोषणा
विदेश मंत्रालय के प्रवक्ता ने ट्वीट कर दी जानकारी
Another big deliverable!
At the request of the PM @narendramodi, His Royal Highness the Crown Prince of Saudi Arabia has ordered the release of 850 Indian prisoners lodged in Saudi jails. pic.twitter.com/jIVTCbIRLa
 
And another important take away from the visit of #SaudiCrownPrince which would help more Indian pilgrims to perform the Haj
His Royal Highness the #SaudiCrownPrince announced the increase in quota for Indian Haj pilgrims to 200,000 at the request of PM @narendramodi. pic.twitter.com/FrPR3hc2eD
 
बता दें कि इससे पहले प्रधानमंत्री नरेंद्र मोदी और सऊदी अरब के युवराज मोहम्मद बिन सलमान के बीच बुधवार को विस्तृत बातचीत हुई, जिसके बाद दोनों पक्षों के बीच पर्यटन समेत कई क्षेत्रों में द्विपक्षीय निवेश के लिए पांच सहमति ज्ञापन पत्रों (एमओयू) पर हस्ताक्षर किए गए. विदेश मंत्रालय ने बताया कि राष्ट्रीय निवेश एवं अवसंरचना कोष में निवेश करने पर भारत सरकार और सऊदी अरब की सरकार के बीच सहमति पत्र पर विदेश मंत्री सुषमा स्वराज और सऊदी अरब के ऊर्जा व उद्योग और खनिज संसाधन मंत्री खालिद अल फलीह ने हस्ताक्षर किए.
पर्यटन क्षेत्र में सहयोग के लिए भारत के पर्यटन मंत्रालय और सऊदी अरब के पर्यटन आयोग एवं सऊदी अरब की राष्ट्रीय धरोहर के बीच सहमति पत्र पर हस्ताक्षर हुए. विदेश मंत्रालय के अनुसार आवास क्षेत्र में सहयोग के लिए भारत सरकार और सऊदी अरब की सरकार के बीच सहमति पत्र सऊदी अरब में भारत के राजदूत अहमद जावेद और सऊदी अरब के वाणिज्य एवं निवेश मंत्री डॉ. माजिद बिन अब्दुल्लाह अल कसाबी ने हस्ताक्षर किए. इसके अलावा द्विपक्षीय निवेश संबंध मजबूत करने के लिए भारत के 'इन्वेस्ट इंडिया' और सऊदी अरब की 'सऊदी अरेबियन जनरल इन्वेस्टमेंट अथॉरिटी' के बीच रुपरेखा सहयोग कार्यक्रम पर भी हस्ताक्षर किए गए.
प्रसारण क्षेत्र में श्रव्य-दृश्य कार्यक्रम का आदान-प्रदान करने के उद्देश्य से प्रसार भारती और सऊदी ब्रॉडकास्टिंग कॉरपोरेशन (एसबीसी) के बीच एक सहमति ज्ञापन पत्र पर हस्ताक्षर किए गए. सऊदी अरब के युवराज मंगलवार को भारत पहुंचे. इससे पहले वह पाकिस्तान की यात्रा पर गए थे. वहां उन्होंने कहा कि भारत और पाकिस्तान के बीच मुद्दों के समाधान के लिए बातचीत को ही एकमात्र रास्ता बताया.